PODMIENKY – KRAJSKÝ PAMIATKOVÝ ÚRAD
Nakoľko sa predmetné stavebné práce budú realizovať v budove, ktorá je národnou kultúrnou pamiatkou Krajský pamiatkový úrad určuje nasledovné podmienky, ktoré je potrebné dodržať:
· V soklovej časti prejazdu a dvorovej fasády odstrániť len poškodené omietky vzlínajúcou vlhkosťou až na obvodové murivo, maltu odstrániť aj zo škár, práce realizovať ručne. Po odstránení poškodených omietok a presušení muriva realizovať sanačnú omietku na báze vápna bez použitia cementu. Rozsah odstránenia omietok pred realizáciou prerokovať s Krajským pamiatkovým úradom Banská Bystrica. Opravy omietok ich doplnenie realizovať hladkou vápennou omietkou. Náter stien a klenby v prejazde, dvorovej fasády realizovať na vápennej báze v bielom lomenom odtieni. Minimalizovať rozsah odstraňovaných omietok.
· Pri oprave fasády zachovať jej architektonické, umeleckoremeselné a výtvarné detaily – vytiahnuté štukové hrebienky na hranách klenieb, maľovanú výzdobu dvorovej fasády.
· Opravu omietok realizovať odborno-remeselným a umelecko-remeselným (umeleckoremeselné a výtvarné detaily fasád) spôsobom prostredníctvom fyzickej osoby, ktorá má preukázateľné skúsenosti (referencie) s realizáciou predmetných prác. 
